ലോക്സഭാ സീറ്റ് ഇരട്ടിയാക്കാന് നീക്കം കേരളത്തിന്റെ പ്രാതിനിധ്യ നിരക്ക് കുറയും ന്യൂഡല്ഹി അടുത്ത പൊതുതെരഞ്ഞെടുപ്പിനുമുമ്ബ് ലോക്സഭാ സീറ്റുകള് ആയിരത്തില് കൂടുതലായി വര്ധിപ്പിക്കാന് ബിജെപിയും കേന്ദ്രസര്ക്കാരും ശ്രമിക്കുന്നുവെന്ന് കോണ്ഗ്രസ് നേതാവ് മനീഷ് തിവാരി എംപി. പുതിയ പാര്ലമെന്റ് മന്ദിരത്തില് ലോക്സഭാ ഹാള് നിര്മിക്കുന്നത് ആയിരത്തില്പ്പരം സീറ്റോടെയാണ്. നിലവില് ലോക്സഭ അംഗബലം 543 ആണ്. ഭരണഘടനപ്രകാരം 552 വരെയാകാം. ലോക്സഭാ സീറ്റ് 1200 ആക്കാന് ചിലകേന്ദ്രങ്ങളില് നിന്നും നിര്ദേശമുയര്ന്നു.വോട്ടര്മാരുടെ എണ്ണം കൂടിയെന്നാണ് വാദം. ഉത്തര്പ്രദേശ്, രാജസ്ഥാന്, കര്ണാടക, മധ്യപ്രദേശ്, മഹാരാഷ്ട്ര സംസ്ഥാനങ്ങള്ക്ക് ഉയര്ന്ന പ്രാതിനിധ്യം ലഭിക്കുംവിധമാണ് പരിഷ്കാരനിര്ദേശം. കേരളം, തമിഴ്നാട്, ആന്ധ്രപ്രദേശ് തുടങ്ങിയ സംസ്ഥാനങ്ങള്ക്ക് പ്രാതിനിധ്യം കുറയും. കേരളത്തില്നിന്നുള്ള എംപിമാരുടെ എണ്ണം 20ല്നിന്ന് 35 ആകുമെങ്കിലും പ്രാതിനിധ്യനിരക്ക് 3.7 ശതമാനത്തില്നിന്ന് 2.9 ആകും. അതേസമയം യുപിയില്നിന്നുള്ള എംപിമാര് 80ല്നിന്ന് 193 ആയും പ്രാതിനിധ്യനിരക്ക് 14.7ല്നിന്ന് 16 ശതമാനമാകും.